# &kshisen;i käsiraamat

Dirk
Doerflinger

    ddoerflinger@web.de

Frerich
Raabe
Korrigeerija

    raabe@kde.org

Marek
Laane

    bald@online.ee

Tõlge eesti keelde
2003-09-17
1.4.90

See käsiraamat kirjeldab &kshisen;i versiooni 1.4.90

KDE
kdegames
kshisen
mäng
shisen-sho

## Sissejuhatus

&kshisen; on Mahjonggi sarnane ühe mängijaga mäng, mis kasutab samasuguseid klotse nagu Mahjongg.

Mängu eesmärk on eemaldada mänguväljalt kõik klotsid.

## &kshisen;i mängimine

### Reeglid

Mängu eesmärk on eemaldada mänguväljalt kõik klotsid. Korraga saab eemaldada ainult kaks ühesugust klotsi. Need saab eemaldada juhul, kui neid saab ühendada maksimaalselt kolme liituva joonega. Jooned võivad olla horisontaalsed või vertikaalsed, mitte aga diagonaalsed.

Neid jooni ei pea ise tõmbama, mäng märgib need sinu eest. Märgi ainult ära kaks ühesugust klotsi ja kui neid saab ühendada maksimaalselt kolme liituva joonega, siis märgitakse need automaatselt ning klotsid eemaldatakse.

Arvesta, et jooned saavad liikuda vaid seal, kus nad takistusi ei kohta ehk ümber klotsivälja. Kui tundub, et enam võimalusi pole, võid kasutada vihjevõimalust, mis näitab kaht ühesugust eemaldamisvõimalusega klotsi. Klõps &HPN;ga klotsil näitab kõiki samasuguseid klotse sõltumata sellest, kas nad on parajasti eemaldatavad või mitte.

Mäng on läbi, kui käike enam ei ole ja mõned klotsid on siiski väljale jäänud (seda ei peaks juhtuma, kui menüüs Seadistused on sisse lülitatud võimalus Keela lahenduseta mängud, sest sellisel juhul on kõigil mängudel vähemalt üks võiduvõimalus, kuigi võib muidugi juhtuda, et sa valid just vale võimaluse...).

Tulemus S arvutatakse järgmist valemit kasutades (kus n tähendab klotside arvu mängu algul ning t aega (sekundites), mis kulus välja puhastamiseks):

S=(n/t)*sqrt(n/84)/0.0014

Kui mängimise ajal oli Gravitatsioon sisse lülitatud, korrutatakse tulemus veel kahega.

### Menüü Mäng

Menüü Mäng võimaldab valida mänguga seotud valikuid:

&Ctrl; N Mäng Uus

  Lõpetab käesoleva mängu ja käivitab uue seansi uue klotsivalikuga.

F5 Mäng Käivita mäng uuesti

  Taaskäivitab mängu sama klotsivalikuga.

P Mäng Paus

  Peatab kogu mängu, eriti aga taimeri, mis mõjutab otseselt tulemust. Vahetub ka menüükirje: Jätka mängu võimaldab edasi mängida.

&Ctrl;H Mäng Näita rekordeid

  Näitab &kshisen;i (kohaliku) rekorditabeli esikümmet.

&Ctrl; Q Mäng Välju

  Lõpetab &kshisen;i töö.

Mõningaid menüükäske saab kasutada ka kiirklahvidega. Nende loetelu toob ära .

### Menüü Käik

&Ctrl;Z Käik Võta tagasi

  Võtab viimase käigu tagasi. Sama, mis tööriistariba nupp Võta tagasi.

&Ctrl;&Shift;Z Käik Tee uuesti

  Teeb viimase käigu uuesti. Sama, mis tööriistariba nupp Tee uuesti.

H Käik Vihje

  Näitab vihjena, millised kaks klotsi saab eemaldada.

## Seadistamine

### Menüü Seadistused

&kshisen;i käitumist saab mitmeti muuta. Kõiki neid võimalusi saab kasutada menüü Seadistused abil.

Valitud seadistused salvestatakse automaatselt.

Seadistused Suurus

  Alammenüüs Suurus saab muuta klotside arvu mängus. Mida rohkem klotse, seda raskem (ja rohkem aega nõudev) on ka mäng.

Seadistused Kiirus

  Alammenüü Kiirus määrab aja, mille jooksul korrektselt valitud klotsid eemaldatakse.

Seadistused Tase

  Alammenüü Tase võimaldab valida mängu raskusastme.

Seadistused Gravitatsioon

  Selle lubamine muudab mängu veel raskemaks: kui klots eemaldatakse, langevad kõik tema kohal asunud klotsid ühe positsiooni võrra allapoole.

Seadistused Lahenduseta mängude keelamine

  Kui see on lubatud, siis pakutakse uue mängu käivitamisel ainult selliseid mänge, millel on lahendus. Märkus: see ei tähenda siiski, et sul poleks võimalik eksida ning jõuda lahendamatusse seisu, kus ainus võimalus proovida lahenduseni jõuda on mäng taaskäivitada, aga igal juhul on selle võimaluse valimisel mäng vähemalt ühe lahendusega.

Seadistused Skaleerimata klotsid

  Akna suuruse muutmisel skaleeritakse klotsid mängulaual, et nad sobiksid muutunud suurusega. Selle võimaluse sisselülitamisel muudetakse akent nii, et see sobiks klotside loomupärase suurusega. Akna suurust on sul mõistagi võimalik sellest hoolimata muuta, see aga tähendab ühtlasi selle võimaluse tühistamist.

### Kiirklahvid

Vaikimisi kiirklahvid on järgmised:

- Uus: &Ctrl;N
- Käivita mäng uuesti: F5
- Paus: P
- Näita rekordeid: &Ctrl;H
- Välju: &Ctrl;Q
- Võta tagasi: &Ctrl;Z
- Tee uuesti: &Ctrl;&Shift;Z
- Vihje: H
- Skaleerimata klotsid: S
- Mis see on?: &Shift;F1

## Autorid ja litsents

&kshisen;i autoriõigus 1999: Mario Weilguni mweilguni@sime.com

Dokumentatsiooni autoriõigus 2000: Dirk Doerflinger ddoerflinger@gmx.net

Tõlge eesti keelde: Marek Laane bald@online.ee

&underFDL; &underGPL;

## Paigaldamine

### &kshisen;i hankimine

&install.intro.documentation;

### Nõuded

&kshisen;i edukaks kompileerimiseks on vajalik &kde; 3.x. Kõik nõutavad teegid, samuti &kshisen; ise, on leitavad aadressil &kde-ftp;.

### Kompileerimine ja paigaldamine

&install.compile.documentation;