&Pamela.Roberts;
Marek
Laane

    bald@starman.ee

Tõlge eesti keelde
2006-03-08
3.5

# Failihaldur &konqueror;

## Kataloogid, kaustad ja otsinguteed

&UNIX; ja &Linux; korraldavad kõik kataloogid lihtsasse puukujulisse struktuuri, mis hakkab allapoole hargnema ühestainsast ülemkataloogist. See tähendab, et suvalisest kataloogist saab uude liikuda suunda ülespoole võttes, kuni jõuab vastavate kataloogide ühise punktini ja siis sealt allapoole liikudes vajaliku alamkataloogini jõudes.

Iga faili või kataloogi asukohta puus saab kirjeldada tema otsinguteega, mis kujutab endast kataloogide loendit, mida mööda on võimalik sihtkataloogi või -failini jõuda. Näiteks `/home/pam` on ülemkataloogi kuuluva alamkataloogi `home` alamkataloog `pam` ning `/home/pam/words.txt` on selle alamkataloogi fail `words.txt`. Esimene kaldkriips / toodud otsinguteedes tähistab ülemkataloogi.

Kõik kataloogid, millele süsteem ligi pääseb — sealhulgas teistel kõvakettapartitsioonidel, flopikettal või &CD-ROM;-il — on näha /-st hargneval puul, nende täpne otsingutee sõltub sellest, kuidas süsteem on üles ehitatud (vaata ka osa Flopi- ja &CD-ROM;-seadmed.

Igal &UNIX; / &Linux; süsteemi kasutajal on oma kodukataloog ehk alamkataloog home, kus on tema isiklikud failid ja seadistused, näiteks `/home/juku` ja `/home/mann`. Kasutaja kodukataloogi tähistamiseks pruugitakse tihti märki ~, nii et `~/kiri.txt` viitab kodukataloogis olevale failile `kiri.txt`.

Pane tähele, et sageli kasutatakse mõiste kataloog asemel ka mõistet kaust.

## Vaaterežiimid

Failihaldurina näitab &konqueror;, millised failid ja alamkataloogid paiknevad antud kataloogis, samuti teatud teavet nende kohta. Aktiivse kataloogi otsingutee on näha asukoharibal. See, kuidas &konqueror; faile ja katalooge näitab, sõltub peamiselt valitud vaaterežiimist. Seda saab valida menüüst Vaade Vaate režiim, kus on järgmised valikud:

Vaade ikoonidena

  Näitab iga faili või kataloogi nime ja sobivat ikooni.

  Teatud tüüpi failide juures võib olla vaikimisi ikooni asemel näha hoopis nende sisu eelvaatlus. Seda, milliste failitüüpide puhul eelvaatlust näidatakse, saab määrata alammenüüst Vaade Eelvaatlus. Täpsemalt kõneleb sellest osa Failide eelvaatlus.

Vaade mitme tulbana

  Sarnaneb ikoonivaatega, ainult et kataloogi sisu on ridade asemel korraldatud veergudesse. Nagu ikoonivaates, saab ka vaates mitme tulbana lasta näidata failide eelvaatlust.

Vaade puuna

  Seda võib kasutada liikumiseks kataloogipuus, alustades aktiivsest kataloogist. Iga faili ja alamkataloogi näidatakse omaette real. Katalooge saab avada ja nende sisu näha hiire vasaku nupu klõpsuga nime ees asuvale +-märgile. Avatud kataloogi saab aga uuesti sulgeda hiire parema nupu klõpsuga nime ees asuvale --märgile

  Lisaks failinimele võib igal real näidata teatud lisateavet. Info mahtu saab määrata menüükäsuga Vaade Näita detaile.

Infonimekirja vaade

  Näitab iga faili või kataloogi eraldi real, nagu vaates detailse nimekirjana, ainult et detailne teave sõltub failitüübist. Viimast omadust saab juhtida alammenüüst Vaade Vaata kui.

  Näide: kui failitüübiks on Kataloog, näidatakse teavet selle sisu kohta. Kui valida JPEG pildid, siis näidatakse mõõtmeid pikslites ja saadavuse korral EXIF-andmeid, aga kui Tavaline tekstifail, siis ridu, sõnu, märke ja vormingut.

Vaade detailse nimekirjana

  Näitab iga faili või kataloogi eraldi real väikese ikoonina, millele järgneb faili või kataloogi nimi ning selle kohta käiv info. Info mahtu saab määrata menüükäsuga Vaade Näita detaile.

Vaade tekstina

  Sarnane võimalusega vaade detailse nimekirjana, ainult et ikoone ei näidata ning iga rea esimene märk on /, kui element on kataloog.

fotoalbum

  Muudab &konqueror;i lihtsaks näitamisrakenduseks, mis kuvab aktiivse kataloogi sisu. Põhiosas peaaknast kuvatakse valitud pilti, küljel näeb aktiivse kataloogi piltide pisipilte.

Failisuuruse vaade

  See loob kataloogipuu visuaalse kujutise, mis kajastab kataloogi kuuluvate failide suurust. Aken vastab kogu aktiivse kataloogi sisu hõlmatavale kettaruumile. Alamkatalooge ja nende sisu näidatakse ristkülikutena. Iga ploki suurus on proportsionaalne sisu suurusega. Visualiseerimist saab juhtida menüü Vaade alammenüüdega.

### Kohtspikrite info

Kui märkida &konqueror;i seadistustedialoogis kaardil Käitumine ära kast Kohtspikrite näitamine, ilmub hiire liigutamisel faili või kataloogi nime või ikooni kohale väike infoaken.

Kui märgitud on kast Eelvaatluse näitamine kohtspikritel, näitab ilmuv infoaken ka failisisu väikest pilti.

### Failide eelvaatlus

Menüükäsk Vaade Eelvaatlus avab alammenüü, kus saab lubada teatud tüüpi failide eelvaatlust.

Üldiselt tähendab see seda, et faili ikoon asendatakse väikese failisisu näitava pildiga.

Kui faili eelvaatlus on lubatud ka helifailidele, mängitakse fail ette, kui hiirekursor selle nime või ikooni kohale satub.

Pane tähele, et failide eelvaatlus on võimalik ainult režiimis vaade ikoonidena ja vaade mitme tulbana.

Kuna &konqueror; peab eelvaatluse tekitamiseks lugema palju enam andmeid kui pelgalt failinimi, ei pruugi failide eelvaatlus kuigi hästi õnnestuda flopikettal või võrgus asuvate failide vaatamisel. Failihalduri seadistustedialoogi kaardil Eelvaatlus saab keelata eelvaatluse näiteks protokolli ftp puhul, kus lisaandmete lugemine võib võtta liiga palju aega.

## Liikumine

Jõudmaks &konqueror;is soovitud failini, tuleb esmalt liigelda kataloogipuus, et leida soovitud faili sisaldav kataloog.

Kataloogide vahel liikumiseks saab lihtsalt puud mööda üles ja alla kulgeda:

- Suundumiseks alamkataloogi klõpsa hiire vasaku nupuga selle nimel või ikoonil või, kui oled selle valinud (vaata allpool), siis vajuta klahvile Enter.

- Ülespoole suundumiseks klõpsa tööriistaribal nuppu Üles, kasuta kiirklahvi &Alt;Nool üles või menüükäsku Liikumine Üles.

Faili või kataloogi valimiseks vaadatavas kataloogis ilma seda avamata kasuta elementide vahel liikumisel nooleklahve üles ja alla. Valitud element märgitakse ära ning olekuribal näidatakse selle kohta mõningat infot.

Määrates vaaterežiimiks vaate puuna, on võimalik näha aktiivse kataloogi alamkatalooge. Selles režiimis seisab iga kataloogi ees väike kastike. Kui selles on +-märk, avab klõps hiire vasaku nupuga kastikesel (mitte kataloogi nimel või ikoonil) puu alamjaotuse, näidates kõiki selle alamkatalooge ja faile. Kastikesse tekib seejärel --märk ning klõps hiire vasaku nupuga sellel sulgeb taas puu. Kui oled leidnud soovitud kataloogi, siis saab selle avada hiire vasaku nupu klõpsuga kataloogi nimel või ikoonil.

Failisüsteemis liikumisel on abiks ka liikumise paneel.

Suvalisse kataloogi saab minna otse, kirjutades selle otsingutee asukoharibale või dialoogikasti, mille avab menüükäsk Asukoht Ava asukoht... või kiirklahv &Ctrl;O. &konqueror;i oskus tekst lõpule viia võib tulla päris kasuks. Ära unusta, et &Linux; / &UNIX; failide ja kataloogide nimed on tõstutundlikud.

Jõudnud uude kataloogi, võid soovi korral tagasi minna tööriistariba nupuga Tagasi, menüükäsuga Liikumine Tagasi või kiirklahviga &Alt;Nool vasakule. Kui oled juba tagasi läinud, võid uuesti ka edasi minna tööriistariba nupuga Edasi, menüükäsuga Liikumine Edasi või kiirklahviga &Alt;Nool paremale.

Antud kataloogi ülemkataloogi saab liikuda ka tööriistariba nupuga Üles, menüükäsuga Liikumine Üles või kiirklahviga &Alt;Nool üles.

Kui hoida &HVN; all ajal, mil hiirekursor on tööriistariba nupu Üles, Tagasi või Edasi kohal, avaneb hiljuti külastatud asukohtade nimekiri.

### Failide ja kataloogide otsimine

Kui sa ei tea ega mäleta, kus mingi fail või kataloog asub, kasuta tööriistariba nuppu Otsi fail või menüükäsku Tööriistad Otsi fail.... See avab &konqueror;i aknasse põimitult failiotsimisrakenduse &kfind;. Viimase kasutamise kohta vaata lähemalt &kfind;i käsiraamatut.

Kui faili või kataloogi nimi algab punktiga, siis on see peidetud fail või kataloog, mida &konqueror; normaalolekus ei näita. Nende nägemiseks kasuta menüükäsku Vaade Näita peidetud faile.

Veel üks põhjus, miks &konqueror; otsitavat faili või kataloogi ei näita, võib olla selles, et vaatefiltri plugin on seatud näitama ainult teatud tüüpi faile.

### Flopi- ja &CD-ROM;-seadmed

Kõik süsteemis leiduvad flopikettad, &CD;-seadmed või kõvaketta muud partitsioonid on tavaliselt näha kataloogides `/` , `/media`, `/mnt` või `/auto`, nende otsingutee võib olla näiteks `/mnt/floppy` või `/cdrom` sõltuvalt sellest, kuidas süsteem on üles ehitatud.

&UNIX; / &Linux; nõuab, et flopiketas või &CD-ROM; oleks pärast seadmesse sisestamist ka ühendatud (käsk `mount`). Sama kehtib muude kõvaketta partitsioonide kohta. Flopiketas või &CD-ROM; tuleks ka enne seadmest väljavõtmist lahutada, et arvuti suudaks registreerida, et see ei ole enam kättesaadav.

Kuidas see käib, sõltub süsteemist:

- Kui olemas on võimalus automount, ei pruugi sa eriti mõeldagi ühendamisele ja lahutamisele, kuigi vahel võib ka juhtuda, et &CD-ROM; käivitub iseenesest, ilma selge põhjuseta.

- Töölaual võivad olla flopi, &CD-ROM;i ja kõvaketta ikoonid, millisel juhul need ühendab klõps &HVN;ga. See avab ka &konqueror;i akna, mis näitab flopiketta, &CD-ROM;i või partitsiooni sisu. Lahutamiseks klõpsa ikoonil hiire parema nupuga ja vali käsk Lahuta. Kuidas sellist ikooni luua, uuri lähemalt käsiraamatu osast Loo uus....

- Seda võib muidugi teha ka traditsioonilisel viisil, kirjutades konsooliaknasse:

  ``mount /mnt/floppy``

  et ühendada näiteks flopiketas ja

  ``umount /mnt/floppy``

  et see lahutada (`umount`, mitte aga `unmount`).

  Konsooli avamise ja sinna käsu `mount` või `umount` kirjutamise asemel võib kasutada ka &konqueror;i võimalust Tööriistad Käivita käsk (&Ctrl;E).

## Failide ja kataloogide kustutamine

&konqueror; pakub kaht viisi saada lahti soovimatust failist või kataloogist:

- Selle võib liigutada kataloogi `Prügikast`, mis on kindlaim meetod, sest kui leiad, et oled teinud vea, saad selle sealt tagasi.

- Selle võib ka puhtalt kustutada, mis eemaldab vastava kirje kataloogist ja lisab faili(de) hõivatud ruumi kõvakettal süsteemi vaba kettapinna nimekirja, sarnanedes nii käsuga `rm`.

Lihtsaim viis faili või kataloogi kõrvaldada on asetada hiirekursor selle nime või ikooni kohale ja klöpsata &HPN;ga, mis avab hüpikmenüü, milles on valikud Liiguta prügikasti ja Kustuta.

Või kui oled elemendi juba valinud, võimaldab menüü Redigeerimine kasutada võimalusi Liiguta prügikasti ja Kustuta.

Klahv Del liigutab valitud elemendi(d) prügikasti.

Kiirklahv &Shift;Del kustutab valitud elemendi(d) tõeliselt, päriselt ja pöördumatult.

Eemaldada ei saa faili või kataloogi, millele sul vastavat õigust ei ole, lähemalt vaata selle kohta osa Administraatori režiim.

## Liigutamine ja kopeerimine

Faili või alamkataloogi kopeerimiseks ühest kataloogist teise:

- aseta hiirekursor nime või ikooni kohale ning tee klõps &HPN;ga, mis avab hüpikmenüü, milles on käsk Kopeeri.

  või kui element on valitud, kasuta tööriistariba nuppu Kopeeri või menüükäsku Redigeerimine Kopeeri või kiirklahvi &Ctrl;C. Kopeerimiseks ja/või liigutamiseks saab valida ka mitu faili või kataloogi.

- Liigu kataloogi, kuhu soovid elemendi kopeerida, ning aseta see sinna, kasutades tööriistariba nuppu Aseta või menüükäsku Redigeerimine Aseta või kiirklahvi &Ctrl;V või liiguta hiirekursor akna tühjale alale ning klõpsa &HPN;ga, mis avab hüpikmenüü, kus on käsk Aseta.

Faili või alamkataloogi liigutamine ühest kataloogist teise käib samamoodi kui kopeerimine, ainult et käsu Kopeeri asemel tuleb valida Lõika või kiirklahv &Ctrl;X. Element, mille puhul käsku Lõika kasutati, eemaldatakse algupärasest kataloogist, kui anda uues kataloogis käsk Aseta.

Valitud elemendi(d) saab teise kataloogi kopeerida või liigutada ka käsuga Redigeerimine Kopeeri failid... (F7) või Redigeerimine Liiguta failid... (F8) või valides hüpikmenüüst, mis ilmub failihalduri aknas hiire parema nupuga failil või kataloogil klõpsu tehes, käsu Kopeeri... või Liiguta....

Kui sul puuduvad vastavad õigused, ei pruugi faili või kataloogi kopeerimine või liigutamine õnnestuda. Vaata lähemalt osa Administraatori režiim.

### Lohistamise kasutamine

&konqueror; toetab failide ja kataloogide kopeerimisel ja liigutamisel ka lohistamist.

Seda saab teha, kui avatud on kaks &konqueror;i akent, millest ühes on lahti kataloog, kust sa soovid kopeerida, ja teises sihtkataloog. Aseta hiir elemendi kohale, mida soovid kopeerida või liigutada ning lohista see, &HVN; alla surutud, sihtkataloogi tühjale alale. Lase hiirenupp lahti ning sulle pakutakse ilmuvas hüpikmenüüs valikuid Kopeeri ja Liiguta. Pane tähele, et lohistaksid elemendi sihtkataloogi tühjale alale - selle kukutamine teise faili nimele või ikoonile võib kaasa tuua probleeme.

&konqueror;i aknas võib avada ka rohkem kui ühe kataloogi ning faile või katalooge nende vahel lohistada.

Vaadete tükeldamine lohistamise hõlbustamiseks

See pilt näitab, kuidas menüükäsuga Aken Poolita vaade vertikaalselt (sama tulemuse annab kiirklahv &Ctrl;&Shift;L) poolitada &konqueror;i aken kaheks vaateks, milles on vastavalt näha kaks erinevat kataloogi.

Erinevate kataloogide näitamiseks erinevates vaadetes ei tohi need olla omavahel seotud - kastikesed vaadete paremas allnurgas peavad olema tühjad.

Aktiivne vaade ehk see, mille otsingutee on näha asukoharibal ning millele saab rakendada liikumis- ja menüükäske, on eristatav rohelise tulukesega vasakus allnurgas. Vaate muutmiseks aktiivseks klõpsa hiire vasaku nupuga selle tühjal alal või olekuribal.

Aktiivse vaate eemaldamiseks &konqueror;i aknast kasuta kiirklahvi &Ctrl;&Shift;R või menüükäsku Aken Eemalda aktiivne vaade või klõpsa &HPN;ga olekuribal ja vali ilmuvast menüüst käsk Eemalda vaade.

Kui kasutad &konqueror;is kaarte, võid lohistada ka kaartide vahel, lohistades faili vajaliku kaardi nimele hiirenuppu lahti laskmata. See toob esiplaanile vajaliku kaardi ning sul on seal võimalik fail sobivasse kohta kukutada.

### Ühesugused failinimed

Kui püüad asetada kopeeritud faili kataloogi, kus juba on samanimeline fail, manab &konqueror; ette dialoogi hoiatusega, et selline fail on juba olemas. Seejärel saad valida selliste võimaluste vahel:

- Kirjuta üle: vana fail asendatakse uue kopeeritud failiga. Nuppu Kirjuta kõik üle saab kasutada paljude failide korraga kopeerimise korral.

- Loobuda asetamisoperatsioonist, vajutades nuppu Jäta vahele või Jäta kõik vahele.

- Anda kopeeritud failile uus nimi. Seda saab teha uut nime tekstikasti kirjutades või lasta see &konqueror;il pakkuda. Kui see on tehtud, vajuta nuppu Nimeta ümber.

## Mitme faili valimine

Vahel võib tekkida soov kustutada, kopeerida või liigutada mitu mingis mõttes sarnast faili, näiteks liigutada kõik .png-graafikafailid ühest kataloogist teise. &konqueror; muudab selle imelihtsaks, võimaldades valida hulga faile kas või pelgalt failinimede sarnasuse järgi.

Kasuta menüükäsku Redigeerimine Vali... või kiirklahvi &Ctrl;+. See avab väikese dialoogi, kuhu saad sisestada failinime, kasutades ka metamärke *, mis tähistab suvalist hulka märke, ja ?, mis tähistab suvalist üht märki. Vajuta OK ning &konqueror; märgib ära kõik sobivate nimedega failid. Näiteks

- ``flag*.png`` valib kõik failid, mille nimi algab tähtedega flag ning lõpeb laiendiga `.png`.

- ``memo?.txt`` valib failid `memo1.txt` ja `memo9.txt`, aga mitte faili `memo99.txt`.

Kui oled valinud terve hulga faile, võid valikut piirada menüükäsuga Redigeerimine Tühista valik... või kiirklahviga &Ctrl;-, mis võimaldab määrata, millised valitud failidest valitute seast eraldada.

Kiirklahv &Ctrl;U või menüükäsk Redigeerimine Tühista kõik valikud või klõps &HVN;ga tühjal alal tühistab kogu valimisoperatsiooni.

Valiku võib ka inverteerida ehk vastupidiseks pöörata, see tähendab tühistada kõigi valitute valimine ning valida kõik valitute seast väljajäänud. Seda teeb menüükäsk Redigeerimine Inverteeri valik või kiirklahv &Ctrl;*.

Mitu faili ja kataloogi saab valida ka siis, kui hoiad failidele või kataloogidele klõpsamise ajal all klahvi &Ctrl;. Nii saad seejärel liigutada või kopeerida mitu faili või kataloogi korraga mõnda teise kohta.

Nimekirja-, puu- ja tekstivaates saab kasutada mitut kasulikku kiirklahvi:

Tühik

  Lülitab aktiivset valikut.

Insert

  Lülitab aktiivse valiku ja liigub järgmisele elemendile.

&Ctrl;Nool üles, &Ctrl;Nool alla, &Ctrl;Home, &Ctrl;End, &Ctrl;Page Up, &Ctrl;Page Down

  Liigutab valikut, lülitades ka teele ettejäävate valiku.

&Shift;Nool üles, &Shift;Nool alla, &Shift;Home, &Shift;End, &Shift;Page Up, &Shift;Page Down

  Tühistab kõik valikud ja siis liigutab valikut, valides kõik ettejääva.

Kui oled valinud kõik vajalikud failid, saad korraga kõigil valitud failidel rakendada tavalisi kustutamis-, kopeerimis- või liigutamiskäske.

Sõltuvalt klaviatuurist ja regioonist võivad kiirklahvid &Ctrl;+, &Ctrl;- ja &Ctrl;* toimida vaid numbriklaviatuuri (tavaliselt klaviatuuri paremas ääres) klahvidega +, - ja *.

## Loo uus...

Kui &konqueror; on failihalduri režiimis, võid valida menüüst Redigeerimine käsu Loo uus, sama käsu saab ka hüpikmenüüst, kui klõpsata &HPN;ga kataloogivaate tühjal alal. See käsk võimaldab luua aktiivses kataloogis järgmisi asju:

Fail Viit rakendusele...

  See on äärmiselt kasulik võimalus, kui soovid luua ikooni, mis avab teatud rakenduse. Ilmub kolme kaardiga dialoogikast. Esimesel kaardil (nimetusega Üldine) saab valida ikooni ja selle juures oleva teksti. Kaardil Õigused saab valida, kes tohib ikooni kasutada või muuta. Kaardil Rakendus tuleb sisestada käsk, mis rakenduse käivitab, näiteks `kedit` tekstiredaktori &kedit; käivitamiseks. Käsk `kedit /home/pam/todo.txt` avab &kedit;is faili `/home/pam/todo.txt`. Samal kaardil saab määrata ka muid omadusi, näiteks failitüüpe, mida antud rakendus peaks avama.

  Kui soovid, et rakenduse viit ilmuks töölauale, loo viit kataloogis `~/Desktop` (see võib sõltuvalt &kde; konkreetsest paigaldusest kanda mõnevõrra teistsugust nime) või anna hiire parema nupuga käsk Loo uus töölaua tühjal alal, mitte aga &konqueror;i aknas.

  Kui sul on hulk vajalikke, kuid spetsiifilisi rakendusi, mida kasutad, ja sa ei taha nende viitadega töölauda üle külvata, on lihtne võimalus asetada nad rakenduste kataloogi. Sinna jõuab &konqueror;is väga kiiresti menüükäsuga Liikumine Rakendused. Seejärel loo töölauale üksainus viit, mis avab rakenduste kataloogi (tavaliselt on selle asukohaks `~/.kde/share/applnk`).

  Rakenduse viida seadmiseks paneelile loo see esmalt rakenduste kataloogis ning lohista seejärel paneeli vabale alale.

Fail Viit asukohale (URL)...

  See võimaldab luua ikooni, mis paneb &konqueror;i avama konkreetset kataloogi või veebilehekülge. Sarnaselt käsuga Viit rakendusele... võib sellegi muuta nähtavaks töölaual, luues viida kataloogis `~/Desktop` või klõpsates töölaua vabal alal ja valides ilmuvast hüpikmenüüst käsu Loo uus. Loomisel kujutab selle juurde kuuluv tekst täielikku otsinguteed või &URL;-i, seda saab muuta hiire parema nupu klõpsuga ikoonil, misjärel tuleb valida Omadused... ning kirjutada soovitud tekst kaardil Üldine olevale tekstiväljale.

Seade Flopiseade...

  Selle abil saab luua ikooni, mis ühendab flopiketta ning avab selle sisu näitava &konqueror;i akna. Ketta lahutamiseks pärast töö lõppu klõpsa hiire parema nupuga ikoonil ja vali käsk Lahuta. Tegelikult ei peagi see olema tingimata flopiketas, vaid võib olla suvaline kõvaketas või kõvaketta partitsioon, mida normaalsetes oludes ei ühendata. Enamasti on mõttekas selline ikoon luua töölaual.

Kõvaketas....

  Sarnane võimalusega Flopiseade..., kuid kõvaketta või partitsiooni jaoks.

CD/DVD-ROM-seade...

  Sarnane võimalusega Flopiseade..., kuid CD- või DVD-seadme jaoks.

Kataloog...

  Hõlpus võimalus luua uus (alam)kataloog.

Tekstifail....

  Võimaldab luua tavalise tühja tekstifaili. Ilmub väike dialoog, kus saab anda uuele failile nime.

HTML-fail...

  Loob HTML-faili koos vastava põhistruktuuriga. Sellele ilmuvas väikeses dialoogikastis nime andes on tõenäoliselt mõttekas laiendiks määrata `.html`, et hiljem segadusi ei tekiks.

Esitlus...

  Loob &koffice;'i &kpresenter;i dokumendi. Anna sellele laiendiga `.kpr` lõppev nimi.

Tekstidokument...

  Loob &kword;i standardset stiilimalli kasutades KOffice'i &kword;i dokumendi. Anna sellele laiendiga `.kwd` lõppev nimi.

Tabel...

  Loob KOffice'i &kspread;i faili, millele tasuks anda laiendiga `.ksp` lõppev nimi.

Illustratsioon...

  Loob KOffice'i &kontour;i dokumendi. Anna sellele laiendiga `.kil` lõppev nimi.

## Nimede ja õiguste muutmine

Lihtsaim viis faili või kataloogi nime muuta on klõpsata sellel hiire parema nupuga ja valida käsk Nimeta ümber või valida fail või kataloog ja vajutada klahvi F2.

Faili või kataloogi nime või õiguste muutmiseks klõpsa selle nimel või ikoonil hiire parema nupuga ning vali käsk Omadused... või kui oled faili või kataloogi valinud, kasuta menüükäsku Redigeerimine Omadused.

See avab omaduste dialoogi, mille mitmest kaardist tähtsamad on:

- Üldine, mis annab veidi infot elemendi kohta ning võimaldab muuta selle nime ja kataloogi korral ka ikooni.

- Õigused, mis näitab elemendi omanikku ja kasutamisõigusi ning võimaldab neid muuta.

### Kopeerimine ja ümbernimetamine

Kui soovid luua olemasolevast failist teise nimega koopiat (näiteks varukoopiat) originaalfailiga samas kataloogis, kopeeri see tavalisel viisil ning kui seejärel püüad seda asetada, ilmub dialoog, mis hoiatab, et samanimeline fail on juba olemas. Kirjuta dialoogi tekstikasti uus nimi ja vajuta nuppu Nimeta ümber (või kui oled väga laisk, siis nuppu Paku nimi, mis selle sinu eest ise valib).

### Administraatori režiim

Tavakasutajana töötades ning püüdes pääseda ligi failidele mujal kui kodukataloogis, võib sageli juhtuda, et saad veateate Sul ei ole piisavalt õigusi.

Ligipääsuks sellistele failidele tuleb end sisse logida süsteemi administraatorina (inglise keeles kas root või Super User).

Selleks ei pruugi tingimata välja logida, piisab, kui käivitada &konqueror; K menüüst administraatori režiimis, mida saab teha valikuga Süsteem Failihaldur (administraator). Seejärel soovitakse teada administraatori (root) parooli ning seda andes käivitub &konqueror; režiimis, mis tagab ligipääsu süsteemi kõigile failidele.

Kuid ole ettevaatlik. Administraatorina (root) on sul süsteemi üle totaalne kontroll ning nii võib vale käsk tuua kaasa parandamatut kahju.

Ka internetiühendus administraatorina (root) ei ole sugugi hea mõte, sest nii kasvab väga tugevasti ohtliku rünnaku võimalus ning kahaneb turvalisus.

## Failiseoste seadistamine

&kde; pakub paljusid rakendusi, mis suudavad avada väga erineva tüübiga faile. Enamasti toimivad vaikeväärtused edukalt, kuid &konqueror; pakub ka väga võimsa süsteemi, mis lubab sul iga failitüübi korral eraldi muuta seda, millise rakendusega neid avada. Kui soovid selle kohta rohkem infot, vali menüükäsk Seadistused Konquerori seadistamine..., ilmuvas dialoogis kaart Failiseosed ja klõpsa nupule Abi.

## Käsurida

Kuigi &konqueror; on väga võimas ja paindlik GUI failihaldur, võib ette tulla hetk, mil kogenud &Linux; / &UNIX; kasutaja soovib naasta allikate juurde ja teha tööd käsureal.

Selleks võíb mõistagi avada &konsole;i näiteks &konqueror;i menüükäsuga Tööriistad Ava terminal või kiirklahviga &Ctrl;T.

Pelgalt rakenduse käivitamiseks või &URL;-i vaatamiseks on lihtsam meetod menüükäsk Tööriistad Käivita käsk... (&Alt;F2).

Tööriistad Käivita shelli käsk... (&Ctrl;E) avab väikese käsureadialoogi, kus saab anda shellikäsu, näiteks `ps -ax | grep kdeinit`. Pane tähele, et siin ei saa täiel määral rakendada terminalis kasutatavaid märke, nii et näiteks sellised rakendused, nagu `top` ja `less` ei tööta korralikult, kuid see-eest on see võimalus kohe kasutatav, puudub vajadus oodata &konsole;i käivitamist.

Keerulisemate operatsioonide tarbeks pakub &konqueror; veel üht kena võimalust, nimelt Aken Näita vaadet "Terminaliemulaator", mis avab &konqueror;is uue vaatena terminaliakna. Seni, kuni vaadete paremas allnurgas on ära märgitud viidaikoon, järgib terminal kõiki muutusi, mis võetakse ette tavalises failihalduri vaates.

Terminaliemulaatori kaasamine